sagorsarker/bangla-wikipedia huggingface dataset:
ফিন অ্যালেন

ফিনলে হিউ অ্যালেন (জন্ম ২২ এপ্রিল ১৯৯৯) একজন নিউজিল্যান্ডের ক্রিকেটার। ৩ জানুয়ারি ২০১৭ তে সুপার স্ম্যাশ এর ২০১৬-১৭ মৌসুমে অকল্যান্ডের হয়ে টি-টোয়েন্টি ক্রিকেটে তার অভিষেক হয়েছিল । টি-টোয়েন্টি অভিষেকের আগে, তিনি ২০১৬ সালের অনূর্ধ্ব -১৯ ক্রিকেট বিশ্বকাপের নিউজিল্যান্ডের দলে জায়গা পেয়েছিলেন। 
২০১৭ সালের ডিসেম্বরে , তাকে ২০১৮ অনূর্ধ্ব-১৯ ক্রিকেট বিশ্বকাপের নিউজিল্যান্ড দলে জায়গা দেওয়া হয়েছিল। প্রতিযোগিতার প্রথম দিন ওয়েস্ট ইন্ডিজের বিপক্ষে অপরাজিত ১১৫ রান করে তিনি টুর্নামেন্টের প্রথম সেঞ্চুরি করেছিলেন। টুর্নামেন্টে নিউজিল্যান্ডের দ্বিতীয় খেলায়, কেনিয়ার বিপক্ষে, অ্যালেন মাত্র ১৯ বলে একটি অর্ধশত রান করেছিলেন, যেটি অনূর্ধ্ব -১৯ ওয়ানডে ইতিহাসে যৌথভাবে দ্বিতীয়তম। তিনি ৩৩৮ রান নিয়ে টুর্নামেন্টে নিউজিল্যান্ডের হয়ে সর্বোচ্চ রান সংগ্রহকারী ছিলেন, । 
তিনি ২০১৮ সালের ১৭ ফেব্রুয়ারি অকল্যান্ডের হয়ে ২০১৭-১৮ ফোর্ড ট্রফিতে লিস্ট এ ক্রিকেটে অভিষিক্ত হন। ২০১৮ সালের ৯ মার্চ ২০১৭-১৮– প্লাঙ্কেট শিল্ড মৌসুমে অকল্যান্ডের হয়ে প্রথম শ্রেণির ক্রিকেটে তার অভিষেক হয়। ২০১৮ সালের সেপ্টেম্বরে, তাকে আবুলধাবি টি-টোয়েন্টি ট্রফি-২০১৮ এর জন্য অকল্যান্ড অ্যাসেসের দলে জায়গা দেওয়া হয়েছিল। ২০১৯ সালের নভেম্বর মাসে, ইংল্যান্ডের বিপক্ষে নিউজিল্যান্ড একাদশের হয়ে ট্যুর ম্যাচে অ্যালেন অপরাজিত সেঞ্চুরি করেছিলেন। 
২০২০ সালের জুন মাসে ঘরোয়া ক্রিকেটের ২০২০-২১ মৌসুমকে সামনে রেখে ওয়েলিংটনের কাছ থেকে তাকে চুক্তির প্রস্তাব দেওয়া হয়েছিল। ২০২১ সালের মার্চ মাসে তিনি রয়েল চ্যালেঞ্জার্স বেঙ্গালুরু দলে জোশ ফিলিপের বদলী হিসেবে ২০২১ ইন্ডিয়ান প্রিমিয়ার লিগে স্বাক্ষরিত হন।
নিম্ন মহাধমনী

নিম্ন মহাধমনী হলো মহাধমনীর একটি অংশ এবং মানব দেহের বৃহত্তম ধমনী। নিম্ন মহাধমনীটি অ্যাওর্টিক আর্চ থেকে শুরু হয় এবং বুক এবং উদর দিয়ে নিচে নেমে আসে। নিম্ন মহাধমনী প্রাকৃতিকভাবে দুটি অংশে বিভক্ত। অংশ দুটি হলো "বক্ষীয় মহাধমনী" এবং "উদরীয় মহাধমনী"। উদর অঞ্চলে নিম্ন মহাধমনীটি দুটি "সাধারণ ইলিয়াক ধমনীতে" বিভক্ত হয় যেগুলো শ্রোণিচক্র এবং পায়ে রক্ত সরবরাহ করে।
ডাক্টাস আর্টেরিওসাস ভ্রূণের জীবনে পালমোনারি ধমনী এবং নিম্ন মহাধমনীর সংযোগের সাথে সংযোগ স্থাপন করে। এই ধমনীটি পরে লিগামেন্টাম আর্টেরিওসাম হিসাবে পরিচিতি লাভ করে। 
"এই নিবন্ধটি গ্রে'স এনাটমি (১৯১৮) এর ২০তম সংস্করণের ৫৯৮ পৃষ্ঠা থেকে পাবলিক ডোমেইনে পাঠ্য অন্তর্ভুক্ত করে।"
ঊর্ধ্ব মহাধমনী

ঊর্ধ্ব মহাধমনী (AAo) হলো মহাধমনীর একটি অংশ যেটি বাম নিলয়ের ভিত্তির উপরের অংশে শুরু হয়ে তৃতীয় কোস্টাল কার্টিলেজের নিচের সীমানা এবং স্টার্নামের বাম অর্ধেকের পিছনে ব্যাপ্ত হয়।
এটি হৃৎপিণ্ডের উপরের দিকে, সামনের দিকে এবং ডান দিকে তীর্যক ভাবে অতিক্রম করে। এছাড়া এর গতিপথে দ্বিতীয় ডান কোস্টাল কার্টিলেজের উপরের সীমানায় একটি সামান্য বক্ররেখা গঠন করে। এটির মোট দৈর্ঘ্য প্রায় ৫ সেন্টিমিটার (২.০ ইঞ্চি)।
মহাধমনীর মূল মহাধমনীর অ্যানুলাস থেকে শুরু হয়ে সাইনোটিউবুুুুলার জংশন পর্যন্ত বিস্তৃত। এটিকে কখনও কখনও ঊর্ধ্ব মহাধমনীর অংশ হিসাবে বিবেচনা করা হয়, এবং কখনও কখনও এটিকে ঊর্ধ্ব মহাধমনী থেকে পৃথক হিসাবে বিবেচনা করা হয়। 
অ্যাওর্টিক কপাটিকার প্রতিটি কমিসুরের মধ্যে এবং অ্যাওর্টিক কপাটিকার গোছের বিপরীতে, তিনটি ছোট বিসারণকে অ্যাওর্টিক সাইনাস বলে ।
সাইনোটিউবুলার জংশন হলো ঊর্ধ্ব মহাধমনীর সেই বিন্দু যেখানে অ্যাওর্টিক সাইনাস শেষ হয় এবং মহাধমনীটি একটি নলাকার কাঠামোতে পরিণত হয়।
সাধারণত একটি বক্ষীয় মহাধমনীর ব্যাস ৩.৫ সেমি এর বেশি হয়। কিন্তু যখন এর ব্যাস ৪.৫ সেমি এর চেয়ে বেশি হয় তখন তাকে "বক্ষীয় অ্যাওর্টিক অ্যানিউরিজম" হিসাবে বিবেচনা করা হয়। এই ব্যাস বয়স এবং লিঙ্গ ভেদে পরিবর্তিত হয়। প্রবীণদের ক্ষেত্রে ঊর্ধ্ব মহাধমনীর ব্যাস ৪.৩ সেমি এর বেশি হতে পারে।
ঊর্ধ্ব মহাধমনীর একমাত্র শাখা হলো দুটি করোনারি ধমনী, যেগুলো হৃৎপিণ্ডে রক্ত সরবরাহ করে। শাখা দুটো অ্যাওর্টিক কপাটিকার বিপরীত দিকে মহাধমনীর কাছাকাছি স্থানে অ্যাওর্টিক সাইনাস থেকে উদ্ভূত হয়।
"Porcelain aorta" হলো ঊর্ধ্ব মহাধমনীর বিস্তৃত অ্যাথেরোস্ক্লেরোটিক ক্যালেসিফিকেশন। এটি অ্যাওর্টিক শল্যচিকিৎসাকে কঠিন করে তোলে। বিশেষ করে যখন "অ্যাওর্টিক ক্রস-ক্ল্যাম্পিং" করা হয় তখন অতিরিক্ত আঘাতের কারণে ধামনিক এম্বোলিজম হতে পারে।
"এই নিবন্ধটি গ্রে'স এনাটমি (১৯১৮) এর ২০তম সংস্করণের ৫৪৫ পৃষ্ঠা থেকে পাবলিক ডোমেইনে পাঠ্য অন্তর্ভুক্ত করে।"
মন্টেগু টোলার

মন্টেগু হেনরি টোলার (১ জানুয়ারি ১৮৭১ – ৫ আগস্ট ১৯৪৮) একজন ইংরেজ ক্রিকেট খেলোয়াড় ছিলেন। তিনি ছিলেন ডানহাতি ব্যাটসম্যান এবং ডানহাতি ফাস্ট বোলার।
টোলারের জন্ম ডিভনের বার্নস্টাপলে। তিনি ব্লুন্ডেল স্কুলের ক্রিকেট একাদশ এবং রাগবি একাদশে ছিলেন। তিনি পেশায় সলিসিটার ছিলেন। তিনি হ্যাম্পশায়ারের টিচফিল্ডে, ৭৭ বছর বয়সে মারা যান।
টোলার ১৮৯৭ সালে সমারসেটের হয়ে ছয়টি প্রথম শ্রেণির ম্যাচ খেলেছিলেন। তার সর্বোচ্চ প্রথম শ্রেণীর স্কোর ছিল ১৭, যা ছিল সারের বিরুদ্ধে। ফিলাডেলফিয়ার বিপক্ষে ১৫ রানে এক উইকেট নিয়ে তিনি প্রথম শ্রেণির ক্রিকেটে একবার বোলিং করেছিলেন। ডিভনের হয়েও খেলেছেন তিনি।
টোলার ১৯০০ সালের গ্রীষ্মকালীন অলিম্পিকে স্বর্ণপদক জয়ী গ্রেট ব্রিটেন ক্রিকেট দলের সদস্য ছিলেন। এইবারই একমাত্র বার অলিম্পিকে ক্রিকেট খেলা অনুষ্ঠিত হয়েছিল। ফ্রান্সের বিপক্ষে একমাত্র খেলায় তিনি গ্রেট ব্রিটেনের প্রথম ইনিংসে রান করেছিলেন এবং দ্বিতীয়টিতে ব্যাট করেননি। ফরাসি দ্বিতীয় ইনিংসে তিনি মাত্র নয় রানে সাত উইকেট নিয়েছিলেন।
লোপামুদ্রা ভট্টাচার্যি

লোপামুদ্রা ভট্টাচার্য (জন্ম ৩১ জানুয়ারি ১৯৬০) ভারতের একজন প্রাক্তন টেস্ট এবং একদিনের আন্তর্জাতিক ক্রিকেটার। তিনি একজন মিডিয়াম পেস বোলার এবং একটি টেস্ট এবং ১৫ টি ওয়ানডে খেলেছেন।
সন্ধ্যা মজুমদার

পশ্চিমবঙ্গের কলকাতায় জন্মগ্রহণকারী সন্ধ্যা মাজুমদার হলেন প্রাক্তন টেস্ট ও ওয়ানডে আন্তর্জাতিক ক্রিকেটার, যিনি ভারতের প্রতিনিধিত্ব করেছিলেন। তিনি ছয়টি টেস্ট ম্যাচ এবং একটি ওয়ানডে আন্তর্জাতিক খেলেছিলেন।
রাজেশ্বরী ধোলাকিয়া

রাজেশ্বরী ধোলাকিয়া (; জন্ম ২৬ ডিসেম্বর ১৯৫৯) একজন সাবেক টেস্ট এবং ওয়ানডে আন্তর্জাতিক ক্রিকেটার যিনি ভারতের প্রতিনিধিত্ব করেছিলেন। তিনি ভারতের হয়ে চারটি টেস্ট ম্যাচ এবং ১৩ টি ওয়ানডে ম্যাচ খেলেছিলেন।
শোভা পণ্ডিত

শোভা পণ্ডিত (জন্ম: ১১ ফেব্রুয়ারি ১৯৫৬, বোম্বে, মহারাষ্ট্র) হচ্ছেন একজন সাবেক টেস্ট এবং একদিনের আন্তর্জাতিক ক্রিকেটার, যিনি ভারতের প্রতিনিধিত্ব করেছিলেন। ঘরোয়া লিগেও তিনি মহারাষ্ট্রের প্রতিনিধিত্ব করেছিলেন। তিনি আটটি টেস্ট ম্যাচ এবং দুটি ওয়ানডে আন্তর্জাতিক খেলেছিলেন।
উজ্জ্বলা নিকাম

উজ্জ্বলা ভাসুদেব নিকাম (জন্ম ১৯ জুন ১৯৫৮ সালে পুনে, মহারাষ্ট্রে) একজন সাবেক টেস্ট এবং একদিনের আন্তর্জাতিক ক্রিকেটার যিনি ভারতের প্রতিনিধিত্ব করেছেন। তিনি ঘরোয়া লিগে মহারাষ্ট্র মহিলা ক্রিকেট দলের প্রতিনিধিত্ব করেছিলেন। তিনি আটটি টেস্ট ম্যাচ এবং দুটি ওয়ানডে আন্তর্জাতিক খেলেছিলেন। উজ্জ্বলার জন্ম মধ্যবিত্ত পরিবারে। তার বাবা পুনে শহরে একজন পুলিশ ইন্সপেক্টর ছিলেন। তিনি সেই শহরের মডার্ন হাই স্কুলে পড়াশোনা করেছিলেন।
সুধা শাহ

সুধা শাহ (জন্ম ২২ জুন, ১৯৫৮) হলেন একজন প্রাক্তন টেস্ট এবং একদিনের আন্তর্জাতিক ক্রিকেটার যিনি ভারতের প্রতিনিধিত্ব করেছেন। তিনি ভারতের ঘরোয়া প্রতিযোগিতায় তামিলনাড়ু এবং দক্ষিণ জোনের প্রতিনিধিত্ব করেছিলেন। তিনি মোট ২১ টি টেস্ট এবং ১৩ টি ওয়ানডে ম্যাচ খেলেছিলেন।
২০১৮ সালের জুনে, তাকে ভারতের ক্রিকেট বোর্ড (বিসিসিআই) তাকে লাইফটাইম অ্যাচিভমেন্ট অ্যাওয়ার্ড দিয়ে ভূষিত করেছিল।
রুনা বসু

পশ্চিমবঙ্গের কলকাতায় জন্মগ্রহণকারী রুনা বসু হলেন প্রাক্তন টেস্ট ও ওয়ানডে আন্তর্জাতিক ক্রিকেটার যিনি ভারতের প্রতিনিধিত্ব করেছিলেন। তিনি ভারতের ঘরোয়া লিগেও বাংলার প্রতিনিধিত্ব করেছিলেন। তিনি ছয়টি টেস্ট ম্যাচ এবং একটি ওয়ানডে আন্তর্জাতিক খেলেছিলেন।
দালখাই

দালখাই হল ওড়িশার সর্বাধিক জনপ্রিয় লোকনৃত্য এটি দালখাই নামে পরিচিত কারণ প্রতিটি স্তবকের শুরু এবং শেষের দিকে এই শব্দটি একজন বান্ধবীকে উদ্দেশ্য করে ব্যবহৃত হয়। মূলত এই নৃত্যের মূল বিষয় রাধা এবং কৃষ্ণ, রামায়ণ, মহাভারত, ইত্যাদি।
এটি বিভিন্ন উৎসব যেমন ভাইজিউন্তিয়া, ফাগুন পুনি, নুয়াখাই ইত্যাদিতে পরিবেশিত হয়। দালখাইকে “উর্বরতার দেবী” বলা হয়। ‘দালখাই দেবী' হলেন দেবী দুর্গার দৈহিক প্রকাশ’ সাধারণত বিনঝাল, কুদা, মিরধা, সামা ও সম্বলপুর, বলাঙ্গির, সুন্দরগড়, বড়গড় এবং নূয়াপড়া জেলার কয়েকটি উপজাতির যুবতীরা এই নৃত্যে অংশ নেয়। দালখাই নৃত্যের উৎপত্তি পূর্ব ভারতের ওড়িশা রাজ্যের সম্বলপুর জেলা থেকে। এটি ওড়িশার পশ্চিমাঞ্চলের সর্বাধিক জনপ্রিয় নৃত্য রূপ। নৃত্যের সাথে গাওয়া গানের প্রতিটি স্তবকের শুরুতে ও পুরুষরা ‘দালখাই বো!’ শব্দটি উচ্চারণ করে। এই কারণেই নাচটি দালখাই নৃত্য হিসাবে পরিচিত। 
মেয়েদের সাথে নৃত্যরত পুরুষরা প্রদর্শনের সময় তাদের সম্বোধন করে এবং তাদের সাথে প্রেমের ভান করে। যে বিষয়গুলির উপর নৃত্য পরিবেশিত হয় সেগুলি হল রাধা ও ভগবান কৃষ্ণের চিরন্তন প্রেমের গল্প, হিন্দু মহাকাব্য রামায়ণ এবং মহাভারতের পর্বগুলি এবং প্রকৃতির বর্ণনা।
নৃত্যের সাথে একটি সমৃদ্ধ সমবেত লোক সংগীত বাজানো হয়, বাদ্যযন্ত্রের মধ্যে থাকে 'ঢোল', 'নিসান' (লোহার ক্ষেত্রে তৈরি একটি বিশাল আকারের ড্রাম), 'তামকি' (একটি ছোট একদিকে বাজানোর ড্রাম, যার ব্যাস ৬ ইঞ্চি এবং দুটি কাঠি দিয়ে বাজানো হয়), 'তাসা' (একদিকের ড্রাম) এবং 'মহুরি'। তবে 'ঢোল' বাদক মেয়েদের সামনে নাচার সময় নৃত্যের তাল নিয়ন্ত্রণ করে।
এই নৃত্য রূপের মূল বিষয়বস্তু হল রাধা ও কৃষ্ণের প্রেম কাহিনী, রামায়ণ এবং মহাভারত। মহিলা ও মেয়েরা রঙ বেরঙয়ের সম্বলপুরি শাড়ি পরে। তারা কাঁধে একটি স্কার্ফ বেঁধে রাখে এবং তার উভয় প্রান্তটি হাতে ধরে রাখে। মেয়েরা গলার হার, চুড়ি ইত্যাদি বিভিন্ন ঐতিহ্যবাহী গহনা পরে সাজ সম্পূর্ণ করে।
মুহাম্মদ হাশিম কামালী

মুহাম্মদ হাশিম কামালী (জন্ম: ৭ ফেব্রুয়ারি ১৯৪৮) একজন আফগান ইসলামি পণ্ডিত এবং মালয়েশিয়ার আন্তর্জাতিক ইসলামি বিশ্ববিদ্যালয়ের আইন বিভাগের প্রভাষক। তিনি ১৯৮৫ থেকে ২০০৪ সাল পর্যন্ত ইসলামি আইন ও বিচার ব্যবস্থা বিষয়ক অধ্যাপক ছিলেন। তাকে "ইংরেজি ভাষায় ইসলামিক আইন সম্পর্কে সর্বাধিক পঠিত জীবন্ত লেখক" হিসাবে বর্ণনা করা হয়। 
কামালী কাবুল বিশ্ববিদ্যালয়ে বিএ অধ্যয়ন করেন এবং এলএলএম সম্পন্ন করেন। লন্ডন স্কুল অফ ইকোনমিক্স এন্ড পলিটিক্যাল সাইন্স থেকে তুলনামূলক আইনে, এবং ১৯৬৯-১৯৭৬ সালে লন্ডন বিশ্ববিদ্যালয় থেকে ইসলামি ও মধ্যপ্রাচ্যীয় আইনে পিএইচডি অর্জন করেন।
মুহাম্মদ হাশিম কামালী মালয়েশিয়া আন্তর্জাতিক ইসলামি বিশ্ববিদ্যালয়ে ইসলামি আইন ও বিচার বিভাগের অধ্যাপক এবং ১৯৮৫ থেকে ২০০৭ সাল পর্যন্ত ইন্টারন্যাশনাল ইনস্টিটিউট অফ ইসলামিক থট অ্যান্ড সিভিলাইজেশনের (আইএসটিএসি) ডিন হিসেবে দায়িত্ব পালন করেন।
লাভ লাভ লাভ (২০১৭-এর চলচ্চিত্র)

লাভ লাভ লাভ ২০১৭ সালের একটি নেপালি প্রণয়ধর্মী, হাস্যরসাত্নক সামাজিক নাট্য থ্রিলার চলচ্চিত্র। এটি রচনা ও পরিচালনা করেছেন দীপেন্দ্র কে খানাল এবং সুরজ সিনেমা আর্টস প্রাইভেটের ব্যানারে প্রযোজনা করেছেন শর্মিলা পান্ডে। এতে মুখ্য চরিত্রে অভিনয় করেছেন সুরজ পান্ডে এবং স্বস্তিমা খড়কা, রমেশ বুদাথোকি, রূপা রানা এবং এ গুরুংয়। চলচ্চিত্রটি এমন একটি পুরুষ সম্পর্কে যে একটি মেয়ের প্রেমে পড়ে কিন্তু সে তাকে ভালবাসে না। চলচ্চিত্রটি পোখরা, মানাকামানা, পানচেজ এবং গোসাইকুণ্ডে ধারণ করা হয়েছে।
মুখ্য চরিত্রের সুরজ (সুরজ পান্ডে) তার শৈশবের বন্ধু সমৃদ্ধির (স্বস্তিমা খড়কা) প্রেমে পড়েন, তবে তিনি শীঘ্রই বুঝতে পারেন যে তিনি সমৃদ্ধি তার অনুভূতিতে সাড়া দেয় না। একদিন, তিনি তাঁর ভালোবাসার উপর বিজয় অর্জনের আশায় সমৃদ্ধিকে সফরে নিয়ে যান।
চলচ্চিত্রটির বাজেট প্রায় পাঁচ কোটি নেপালি রুপি নির্ধারণ করা হয়েছিল এবং এটি সর্বোচ্চ বাজেটে নির্মিত নেপালি চলচ্চিত্রের মধ্যে তৃতীয় হিসেবে তালিকাভুক্ত হয়েছিল।
বুশরা আঞ্জুম বাট

বুশরা আঞ্জুম বাট ( ; জন্ম: ১৭ জুলাই, ১৯৮১) হলেন একজন পাকিস্তানি রাজনীতিবিদ যিনি ২০১৩ সালের জুলাই থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।
বুশরা আঞ্জুম বাট ১৯৮১ সালের ১৭ জুলাইয়ে লাহোরে জন্মগ্রহণ করেছিলেন।
তিনি ২০০৭ সালে স্নাতক ডিগ্রি অর্জন করেছিলেন। তারপর ২০০৯ সালে কিন্নায়ার্ড কলেজ ফর উইমেন ইউনিভার্সিটি থেকে তিনি ইংরেজিতে স্নাতকোত্তর (এমএম) ডিগ্রি অর্জন করেছেন।
তিনি ২০১৩ সালের জুলাই মাসে নারীদের জন্য সংরক্ষিত আসনে পাকিস্তান মুসলিম লীগ (এন) (পিএমএল-এন)- এর প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন।
তিনি ২০১৮ সালের পাকিস্তানের সাধারণ নির্বাচনে সংরক্ষিত নারী আসনে পিএমএল-এনের প্রার্থী হিসাবে পাঞ্জাবের প্রাদেশিক পরিষদে পুনর্নির্বাচিত হয়েছেন।
আজমি জাহিদ বুখারি

আজমি জাহিদ বুখারি ( ; জন্ম: ১৮ আগস্ট ১৯৭৬) হলেন একজন পাকিস্তানি রাজনীতিবিদ যিনি ২০০২ সাল থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।
আজমি জাহিদ বুখারি ১৯৭৬ সালের ১৮ আগস্টে পাকিস্তানের ফয়সালাবাদে জন্মগ্রহণ করেছিলেন।<ref name="pap/2013"></ref><ref name="pap/2002"></ref>
তিনি লাহোর হাইকোর্টের প্রাক্তন বিচারপতি সৈয়দ জাহিদ হুসেন বুখারির কন্যা।
তিনি শেইখুপুরা থেকে প্রাথমিক শিক্ষা এবং লাহোরের পাঞ্জাব বিশ্ববিদ্যালয় থেকে স্নাতক ডিগ্রি অর্জন করেছিলেন। 
তিনি ২০০১ সালে পাকিস্তান কলেজ অফ ল' থেকে আইন বিষয়ে স্নাতক অর্জন করেছিলেন এবং আইনজীবী হিসাবে অনুশীলন করছেন। 
তিনি ২০০২ সালের পাকিস্তানের সাধারণ নির্বাচনে সংরক্ষিত নারী আসনে পাকিস্তান পিপল্স পার্টির (পিপিপি) প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন। 
২০০৮ সালে পাকিস্তানের সাধারণ নির্বাচনে নারীদের জন্য সংরক্ষিত আসনে পিপিপির প্রার্থী হয়ে তিনি পাঞ্জাব প্রাদেশিক পরিষদে পুনর্নির্বাচিত হয়েছিলেন।<ref name="pap/2008"></ref>
২০১৩ সালের ফেব্রুয়ারিতে তিনি পাকিস্তান মুসলিম লীগে (পিএমএল-এন) যোগ দিয়েছিলেন। 
২০১৩ সালের পাকিস্তানের সাধারণ নির্বাচনে সংরক্ষিত নারী আসনে পিএমএল-এনের প্রার্থী হিসাবে তিনি পাঞ্জাব প্রাদেশিক পরিষদে পুনর্নির্বাচিত হয়েছিলেন। 
তিনি ২০১৮ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পিএমএল-এনের প্রার্থী হিসাবে পাঞ্জাব প্রাদেশিক পরিষদে পুনর্নির্বাচিত হয়েছেন।
টেরুকুট্টু

টেরুকুট্টু হল একটি তামিল পথনাটকের রূপ, যেটি ভারতের তামিলনাড়ু রাজ্য এবং শ্রীলঙ্কার তামিলভাষী অঞ্চলগুলিতে প্রচলিত। টেরুকুট্টু হল বিনোদন, একটি অনুষ্ঠান এবং সামাজিক শিক্ষার মাধ্যম। বিভিন্ন বিষয়ের ওপর টেরুক্কুটু সম্পাদিত হয়। তামিল ভাষা সংস্করণ থেকে এমন একটি বিষয় হল হিন্দু মহাকাব্য "মহাভারতের" দ্রৌপদী চরিত্রকে কেন্দ্র করে। টেরুক্কট্টু এবং কাট্টাইকুট্টু শব্দদুটি আধুনিক যুগে প্রায়শই পরস্পরের বদলে ব্যবহৃত হয়; কিন্তু, ঐতিহাসিকভাবে, অন্তত নির্দিষ্ট কিছু গ্রামে, দুটি পদ পৃথক বলে মনে করা হয়,- দুটি ভিন্ন ধরনের প্রদর্শনের মধ্যে: "টেরুকুট্টু" হল চলমান মিছিলের মধ্যে প্রদর্শন, কাট্টাইকুট্টু হল সারা রাত্রিব্যাপী একটি নির্দিষ্ট স্থানে বর্ণনামূলক প্রদর্শন।
টেরুক্কুটু শব্দটি তামিল শব্দ "টেরু" ("পথ") এবং "কুট্টু" ("থিয়েটার") থেকে এসেছে। "কাট্টাইকুট্টু" শব্দটি "কাট্টাই" (বা "কাট্টাই কামানকাল") নামে পরিচিত বিশেষ অলঙ্কারগুলির নাম থেকে উদ্ভূত হয়েছে।
লেখক এম. শন্মুগম পিল্লাই টেরুকুট্টুকে তামিল মহাকাব্য সিলাপ্পাটিকরমের সাথে তুলনা করেছেন। তিনি সিলাপ্পাটিকরমকে টেরুকুট্টুর আদি রূপ বলে অভিহিত করছেন। সিলাপ্পাটিকরমের কাহিনী এখনও টেরুকুট্টু অভিনেতারা পরিবেশন করে চলেছেন। টেরুকুট্টু নাটকটি মহাকাব্যের প্রতিটি অধ্যায়ের শুরু এবং শেষের মতো একই পদ্ধতিতে শুরু এবং শেষ হয়। অভিনেতারা শ্লোকের মাধ্যমে গান করেন এবং মাঝে মাঝে গদ্যে কথা বলেন, শ্লোকোচ্চারণের পর তার ব্যাখ্যা হিসাবে গদ্যে কথা বলা হয়। সিলাপ্পাটিকরম এবং টেরুকুট্টু দুটিই নারীর পবিত্রতা এবং নৈতিক শক্তির লালিত মূল্যবোধকে কেন্দ্র করে আবর্তিত।
তবে, ঐতিহাসিকভাবে, টেরুকুট্টু দুই থেকে তিন শতাব্দীর বেশি পুরানো নয়। গবেষক রিচার্ড এ ফ্রেস্কা লিখেছেন যে তাঁর কিছু অভিনয়-তথ্যবিদরা বিশ্বাস করেন টেরুক্কট্টু মূলত জিনজি অঞ্চল থেকে উদ্ভূত হয়েছিল। এটি দক্ষিণ ভারত থেকে শ্রীলঙ্কায় ছড়িয়ে পড়েছিল এবং জাফনা এবং বাট্টিকোলোয়াতে জনপ্রিয় হয়ে উঠেছিল। প্রারম্ভিক সিংহল নাদগম (মুক্ত বায়ু নাটক) উপস্থাপনায় এবং শৈলীতে টেরুকুট্টুর নাটকগুলিকে ঘনিষ্ঠভাবে অনুসরণ করেছিল। জাফনার জেসুইট পুরোহিতরাও পর্তুগিজ ঐতিহ্য থেকে ক্যাথলিক নাটক টেরুকুট্টু রীতিতে উপস্থাপন করেছিলেন।
অনেক পণ্ডিত টেরুকুট্টু এবং অন্যান্য প্রতিবেশী আঞ্চলিক নাট্য রূপের মধ্যে মিল খুঁজে পেয়েছেন, যেমন যক্ষগান এবং কথাকলি। তবে টেরুকুট্টু কথাকলির মত বেশি সংহিতাবদ্ধ নয়, এবং এটি সাধারণত শাস্ত্রীয় শিল্প রূপের চেয়ে লোকজ শিল্প হিসাবে বেশি বিবেচিত হয়। সাম্প্রতিক সময়ে, কিছু টেরুকুট্টু গোষ্ঠী পেশাদার দল হিসাবে কাজ শুরু করেছে।
হাসিনা বেগম

হাসিনা বেগম ( ; জন্ম: ১ জানুয়ারি, ১৯৬১) হলেন একজন পাকিস্তানি রাজনীতিবিদ। তিনি ২০১৩ সালের মে থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।
হাসিনা বেগম ১৯৬১ সালের ১লা জানুয়ারিতে পাকিস্তানের বাহাওয়ালপুর জন্মগ্রহণ করেছিলেন। <ref name="pap/2013"></ref>
তিনি ২০১৩ সালের পাকিস্তানের সাধারণ নির্বাচনে সংরক্ষিত নারী আসনে পাকিস্তান মুসলিম লীগের (পিএমএল-এন) প্রার্থী হিসাবে পাঞ্জাব প্রাদেশিক পরিষদে র্নির্বাচিত হয়েছিলেন।
২০১৮ সালের পাকিস্তানের সাধারণ নির্বাচনে তিনি নারীদের জন্য সংরক্ষিত আসনে পিএমএল-এনের প্রার্থী হিসাবে পাঞ্জাব প্রাদেশিক পরিষদে পুনর্নির্বাচিত হয়েছেন।
সেভেরা নাদিম

সেভেরা নাদিম একজন পাকিস্তানি অভিনেত্রী, প্রযোজক ও পরিচালক।
সেভেরা নাদিমের জন্ম ১৯৭৪ সালে লাহোরের কাশ্মীরি পরিবারে। তার বাবা শহীদ নাদিম একজন বিশিষ্ট সাংবাদিক। তিনি লাহোরের কিন্নায়ার্ড কলেজ থেকে ইংরেজি সাহিত্যে স্নাতকোত্তর এবং দিল্লির ন্যাশনাল স্কুল অফ ড্রামা থেকে "পরিচালনা" নিয়ে পড়াশোনা করেছেন। শাস্ত্রীয় সংগীত বিষয়েও নাদিম পড়াশোনা করেছেন।
১৯৮৯ সালে পাকিস্তান টেলিভিশনে প্রচারিত তাঁর প্রথম নাটক "কিরণ" দিয়ে পনের বছর বয়সে সাভেরা নাদিম অভিনয় জীবন শুরু করেন। পরবর্তীকালে তিনি ধারাবাহিক নাটক ইনকার মুখ্য ভূমিকায় অভিনয় করেছিলেন।
পরিচালক হিসাবে নাদিমের প্রথম কাজ ছিল কাল, পিটিভি এবং জিও টিভিতে প্রদর্শিত একটি টেলিফিল্মে। পরবর্তীকালে, তিনি পিটিভিতে প্রদর্শিত নাটক "কুরবাটন কে সিলসিলির" তেরটি পর্ব পরিচালনা করেছিলেন।
"দ্রষ্টব্য" : নাদিম অনেকগুলিও ক্লাসিক পিটিভি ধারাবাহিকে অভিনয় করেছেন, সাম্প্রতিককালে টেলিভিশন কাজের তালিকা নীচে নিম্নরূপ:
নাদিম ২৭ সেপ্টেম্বর ২০১০ থেকে ১ সেপ্টেম্বর ২০১১ পর্যন্ত এএজে টিভির সকালের অনুষ্ঠান আজ সুবেহ-এর উপস্থাপক ছিলেন।
পাকিস্তানি টেলিভিশনের ধারাবাহিক নাটক "ইনকারে" নাদিমের মুখ্য ভূমিকা ছিল এবং তিনি এই চরিত্রে অভিনয়ের জন্য পাকিস্তান টেলিভিশন পুরস্কারের সেরা নাটক অভিনেত্রীর পেয়েছিলেন।
নাজমা বেগম

নাজমা বেগম ( ; জন্ম: ৪ ফেব্রুয়ারি ১৯৬৭) হলেন একজন পাকিস্তানি রাজনীতিবিদ যিনি ২০১৩ সালের মে থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।
নাজমা বেগম ১৯৬৭ সালের ৪ঠা ফেব্রুয়ারিতে ডেরা গাজী খানে জন্মগ্রহণ করেছিলেন।<ref name="pap/2013"></ref>
২০১৪ সালে তিনি আল্লামা ইকবাল উন্মুক্ত বিশ্ববিদ্যালয় থেকে স্নাতক ডিগ্রি অর্জন করেছিলেন। 
তিনি ২০১৩ সালে পাকিস্তানের সাধারণ নির্বাচনে নারীদের জন্য সংরক্ষিত আসনে পাকিস্তান মুসলিম লীগের (পিএমএল-এন) প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন।
ইরাম হাসান বাজওয়া

ইরাম হাসান বাজওয়া ( ; জন্ম ৭ মে ১৯৮০) হলেন একজন পাকিস্তানি রাজনীতিবিদ যিনি ২০১৩ সালের মে থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।
তিনি ১৯৮০ সালের মে মাসে পাকিস্তানের লাহোরে জন্মগ্রহণ করেছিলেন।<ref name="pap/2013"></ref>
তিনি পাঞ্জাব বিশ্ববিদ্যালয় থেকে ২০০৫ সালে মানবসম্পদ ব্যবস্থাপনায় (হিউম্যান রিসোর্সেস ম্যানেজমেন্ট) স্নাতকোত্তর (এমএ) ডিগ্রি অর্জন করেছেন।
তিনি ২০১৩ সালে পাকিস্তানের সাধারণ নির্বাচনে সংরক্ষিত নারী আসনে পাকিস্তান মুসলিম লীগ (এন)-এর প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন।
তায়ম্বক

থায়াম্বাকা কেরালার একটি বিখ্যাত সমবেত বাদন। এটি চেন্দার উত্তেজনাপূর্ণ তালের অনন্য ঐকতান বৈশিষ্ট্যযুক্ত। এটি এক ধরনের চেন্দা প্রদর্শন, যেটি দক্ষিণ ভারতের কেরল রাজ্যে বিকশিত হয়েছে। পঞ্চবাদ্যের সমাহারের মতই থায়াম্বাকা প্রতিটি অর্থেই কেরালার সংগীত। পঞ্চবাদ্যের কেবল ইলাথালম থায়াম্বাকে ব্যবহৃত হয় এবং অনেক চেন্দা ব্যবহার করা হয়। থায়াম্বাকায় কেবল এক হাতে বাদ্য কাঠি থাকে, এটি চেন্দা ঐকতান থেকে আলাদা। অন্য হাতে কোনও কাঠি ব্যবহার না করে বাজানো হয়।
এখানে কেন্দ্রস্থিত প্রধান বাদক ছ'টি বা তারও বেশি চেন্দা এবং ইলাথালমে তাৎক্ষণিক ছন্দবদ্ধভাবে সুর তোলে।
চেন্দায় একটি থায়াম্বাকা প্রদর্শনের ক্ষত্রে প্রধান বাদকের সম্পূর্ণ মনোযোগ থাকে চেন্দার কাঠি-তালু পেষণীতে) উৎপাদিত ইন্তানতালে (ত্রিগুণ), তার সহযন্ত্রীরা ভালানতাল (খাদ) চেন্দা এবং ইলাথালামে (করতাল) তাল ধরে রাখে। সামন্তকালীন যুগে থায়াম্বাকা বিকাশ লাভ করেছিল বলে বিশ্বাস করা হয়। এটি গড়ে ৯০ মিনিটের মতো চলে। এটি ধীর লয়ে প্রথমে শুরু হয়, তারপর ধীরে ধীরে মাঝারি তালে এবং শেষ পর্যন্ত উচ্চ, উন্মত্ত গতিতে পৌঁছে শেষ হয়। এটিতে একটি কাঠামো বিন্যাস রয়েছে যার উপর ভিত্তি করে প্রদর্শনটি এগিয়ে যায়, তবে মুখ্য বাদকের স্বাধীনতা থাকে, তাৎক্ষণিকভাবে উদ্ভাবন করে ছন্দের ওপর দখল, সূক্ষ্ম কৌশল এবং মস্তিষ্কের প্রতিভা প্রদর্শন করার। আসলে, থায়াম্বাকা হল এমন একটি চেন্দা সঙ্গীতানুষ্ঠান যেখানে মূল বাদকের সর্বাধিক স্বাধীনতা থাকে।
পঞ্চবাদ্যম বা বেশিরভাগ চেন্দামেলার মতো থাইম্বাকা মূলত একটি মন্দির কেন্দ্রিক শিল্প, তবে এটি মন্দিরের বাইরেও করা হয় - যেমন যবনিকা এবং ঐকতানবাদকের বসার মধ্যের মঞ্চ (প্রোসেনিয়াম), উন্মুক্ত ক্ষেত্র বা সমারোহ মাঠ। একটি আধ্যাত্মিক মন্দির শিল্প হিসাবে, বেশিরভাগ বার্ষিক উৎসবে গর্ভগৃহের অভ্যন্তরে দীপারাধনার সূর্যাস্ত অনুষ্ঠানের পরেই থায়াম্বাকা পরিবেশিত হয়, যার পরে দেবতাকে নাডাপ্পুরায় (মন্দিরের সীমানার ভিতরে খোলা ঘর) আনা হয়। এ জাতীয় ক্ষেত্রেও লক্ষণীয় দক্ষতা প্রদর্শিত হয়, তবুও প্রদর্শনকে উপস্থিত দেবতা / দেবীর উপহার হিসাবেই বিবেচনা করা হয়। অন্য যে কোনও শিল্পের মতোই, থায়াম্বাকা বাদকের প্রতিটি বাদ্য রসপণ্ডিতেরা শোনেন এবং তাদের সমালোচনা করে বিচার করেন।
নাদিয়া আজিজ

নাদিয়া আজিজ ( ; জন্ম ১৮ ফেব্রুয়ারি, ১৯৭৩) হলেন একজন পাকিস্তানি রাজনীতিবিদ যিনি ২০০২ থেকে ২০০৭ এবং পুনরায় ২০১৩ সালের মে থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।
নাদিয়া আজিজ ১৯৭৩ সালের ১৮ ফেব্রুয়ারিতে পাকিস্তানের গুজরাতে জন্মগ্রহণ করেছিলেন।<ref name="pap/2002"></ref>
তিনি সারগোধার এয়ার বেস ইন্টার কলেজ থেকে উচ্চমাধ্যমিক স্তরের পড়ালেখা শেষ করেছিলেন। ১৯৯৭ সালে তিনি আল্লামা ইকবাল মেডিকেল কলেজ থেকে ব্যাচেলর অফ মেডিসিন অ্যান্ড ব্যাচেলর অফ সার্জারি (এমবিবিএস) ডিগ্রি অর্জন করেছিলেন।
নাদিয়া আজিজ ২০০২ সালের পাকিস্তানের সাধারণ নির্বাচনে গণপরিষদ পিপি-৩৪ (সারগোধা -৭) থেকে পাকিস্তান পিপল্স পার্টির (পিপিপি) প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন। তিনি ১০,৯০৪ টি ভোট পেয়ে পাকিস্তান মুসলিম লীগ (কিউ) (পিএমএল-কিউ)-‌এর প্রার্থীকে পরাজিত করেছিলেন। 
২০০৮ সালের পাকিস্তানের সাধারণ নির্বাচনে পূর্বের আসন থেকেই পিপিপির প্রার্থী হয়ে তিনি পাঞ্জাব প্রাদেশিক পরিষদের আসনে প্রার্থী হয়েছিলেন, তবে সেবার তিনি পরাজিত হয়েছিলেন। তিনি ১৬,২৭৩ টি ভোট পেয়ে পাকিস্তান মুসলিম লীগ এনের (পিএমএল-এন) প্রার্থী রিজওয়ান নওয়ায়িজ গিলের কাছে আসনটি হেরেছিলেন। 
২০১৩ সালের পাকিস্তানের সাধারণ নির্বাচনে তিনি পিপি-৩৪ (সারগোধা-৭) থেকে পিএমএল-এনের প্রার্থী হিসাবে পুনরায় পাঞ্জাব প্রাদেশিক পরিষদে নির্বাচিত হয়েছিলেন। তিনি ৩৩,৮৫৩ টি ভোট পেয়ে পাকিস্তান তেহরিক-ই-ইনসাফের (পিটিআই) প্রার্থী আনসার মজিদ খান নিয়াজিকে পরাজিত করেছিলেন।
২০১৮ সালের মে মাসে তিনি পিএমএল-এন ত্যাগ করেছেন এবং পিটিআইতে যোগদান করেছেন।
শাহিন আশফাক

শাহিন আশফাক ( ; জন্ম ২১ জুন, ১৯৪৯) হলেন একজন পাকিস্তানি রাজনীতিবিদ যিনি ২০০৮ থেকে ২০১৩ পর্যন্ত এবং পুনরায় ২০১৩ সালের মে থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।
শাহিন আশফাক ১৯৪৯ সালের ২১ জুন পাকিস্তানের গুজরানওয়ালায় জন্মগ্রহণ করেছিলেন। 
তিনি ১৯৭৮ সালে পাঞ্জাব বিশ্ববিদ্যালয় থেকে রাষ্ট্রবিজ্ঞানে স্নাতকোত্তর ডিগ্রি অর্জন করেছিলেন <ref name="pap/2013"></ref>
তিনি ২০০৮ সালের পাকিস্তানের সাধারণ নির্বাচনে পাঞ্জাবের সংরক্ষিত নারী আসনে পাকিস্তান মুসলিম লীগের (এন) প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।
তিনি ২০১৩ সালের পাকিস্তানের সাধারণ নির্বাচনে সংরক্ষিত নারী আসনে পাকিস্তান মুসলিম লীগ (এন)-এর প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন। ২০১৩ সালের ডিসেম্বরে তিনি সহযোগিতার উদ্দেশ্যে সংসদীয় সচিব হিসাবে নিযুক্ত হয়েছিলেন।
সংজ্ঞানাত্মক মনোবিজ্ঞান

বৃহত্তর অর্থে সংজ্ঞানাত্মক মনোবিজ্ঞান () বলতে মনোবিজ্ঞানের একটি শাখাকে বোঝায় যেখানে মানুষ কীভাবে নিজের ও বিশ্বের সম্পর্কে জ্ঞান অর্জন করে, এই জ্ঞান কী রূপে মনে ও মস্তিষ্কে ধারণ করা হয় এবং কীভাবে মানুষ জ্ঞানের মাধ্যমে তার আচরণ পরিচালিত করে, এইসব বিষয়ে অধ্যয়ন করা হয়। বিশিষ্ট অর্থে এই শাস্ত্রে প্রত্যক্ষণ, মনোযোগ, চিন্তা, ভাষা ও স্মৃতির সাথে সংশ্লিষ্ট মানসিক প্রক্রিয়াসমূহ কীভাবে কাজ করে, সেগুলি নিয়ে অধ্যয়ন করা হয়। প্রধানত মানুষের বহিঃস্থ আচরণ থেকে উপপত্তির মাধ্যমে এগুলির ব্যাপারে সিদ্ধান্তে আসা হয়।
মনোবৈজ্ঞানিক গবেষণার ইতিহাসে ১৯৪০ ও ১৯৫০-এর দশকে সংজ্ঞানাত্মক দৃষ্টিভঙ্গির বিকাশ ঘটে এবং ১৯৬০-এর দশকে এসে এটি বিংশ শতাব্দীর প্রথমার্ধে প্রচলিত ও আধিপত্য বিস্তারকারী আচরণবাদের একটি সুস্পষ্ট প্রতিদ্বন্দ্বী তাত্ত্বিক পরিকাঠামোয় পরিণত হয়। এতে পর্যবেক্ষণযোগ্য আচরণের পরিবর্তে মনের ভেতরে অবস্থিত অদৃশ্য জ্ঞানীয় প্রক্রিয়াসমূহের উপরে জোর দেওয়া হয়। আরও বলা হয় যে উদ্দীপক ও প্রতিক্রিয়ার মধ্যবর্তী সম্পর্ক সরল ও প্রত্যক্ষ নয়, বরং জটিল ও মধ্যস্থতাকৃত প্রকৃতির। আবার মনোবিশ্লেষণে যেখানে সহজাত প্রবৃত্তি ও অন্যান্য অচেতন বা অবচেতন উপাদানগুলির উপরে জোর দেয়া হয়, তার বিপরীতে সংজ্ঞানাত্মক মনোবিজ্ঞানে উচ্চতর মানসিক প্রক্রিয়াসমূহের উপর দৃষ্টি নিবদ্ধ করা হয়। বিংশ শতাব্দীর মধ্যভাগে এসে পরিগণক বিজ্ঞান (কম্পিউটার বিজ্ঞান) ও কৃত্রিম বুদ্ধিমত্তা ক্ষেত্রে তথ্য প্রক্রিয়াজাতকরণ ও তথ্য তত্ত্বগুলি যেসব দৃষ্টিকোণ থেকে বিশ্লেষণ করা হয়, সেগুলিো সংজ্ঞানাত্মক মনোবিজ্ঞানের উপরে প্রভাব ফেলে। পরিগণক যন্ত্রের উপাত্ত প্রবিষ্টকারী যন্ত্রাংশগুলির সাথে মানুষের সংবেদন ও প্রত্যক্ষণ কর্মপদ্ধতির, উপাত্ত সংরক্ষণকারী যন্ত্রাংশের (মেমরি) সাথে মানুষের স্মৃতি, কেন্দ্রীয় প্রক্রিয়াজাতকরণ অংশের সাথে মানুষের মস্তিষ্ক, এবং নির্গত তথ্য-উপাত্তের সাথে মানব আচরণের যে সাদৃশ্য পরিলক্ষিত হয়, তা মানুষের চিন্তা বা সংজ্ঞানের একটি উপকারী প্রতিমান বা মডেল প্রদান করে। সংবেদন, প্রত্যক্ষণ, শিখন, স্মরণ, চিন্তা, ইত্যাদি প্রক্রিয়াগুলিকে "মানব তথ্য প্রক্রিয়াজাতকরণের" বিভিন্ন প্রক্রিয়া হিসেবে কল্পনা করা হয়। মানুষের মনকে পরিগণক যন্ত্রের সফটওয়্যার তথা নির্দেশনাসামগ্রী এবং মানুষের মস্তিষ্ককে হার্ডওয়্যার তথা ভৌত যন্ত্রাংশসামগ্রী হিসেবে কল্পনা করা হয়। পরিগণক যন্ত্র তথা কম্পিউটারে ছদ্মায়িত কৃত্রিম বুদ্ধিমত্তা বাস্তব মানব বুদ্ধিমত্তার একটি প্রতিমান বা মডেলে (এমনকি প্রতিদ্বন্দ্বীতে) পরিণত হয়।
সংজ্ঞানাত্মক মনোবিজ্ঞানে অধীত প্রধান প্রধান বিষয়গুলি হল সংবেদন, প্রত্যক্ষণ, মনোযোগ, স্মৃতি, শ্রেণীকরণ, শিখন, ভাষা ও যোগাযোগ, চিন্তা, যুক্তিপাত, বিচার ও সিদ্ধান্তগ্রহণ। সংজ্ঞানাত্মক স্নায়ুবিজ্ঞানে সংজ্ঞানাত্মক প্রক্রিয়াগুলির স্নায়বিক অধোস্তরগুলি অনুসন্ধান করে দেখা হয়। সংজ্ঞানাত্মক মনোবিজ্ঞানের দৃষ্টিভঙ্গি ব্যক্তিত্ব, সামাজিক মনোবিজ্ঞান, রোগীভিত্তিক মনোবিজ্ঞান, সমাজবিজ্ঞান, নৃবিজ্ঞান এবং অন্যান্য সামাজিক বিজ্ঞানের শাখা-প্রশাখায় প্রভাব বিস্তার করেছে। সংজ্ঞানাত্মক বিজ্ঞান অপেক্ষাকৃত বৃহত্তর একটি আন্তঃশাস্ত্রীয় জ্ঞানের শাখা যেখানে সংজ্ঞানাত্মক মনোবিজ্ঞানের দৃষ্টিভঙ্গির সাথে দর্শন, ভাষাবিজ্ঞান, নৃবিজ্ঞান, স্নায়ুবিজ্ঞান এবং কৃত্রিম বুদ্ধিমত্তার মত ক্ষেত্রগুলির সংযোগ ঘটেছে।
ডুসেলডর্ফ

ডুসেলডর্ফ ( )সর্বাধিক জনবহুল জার্মানি রাজ্য এর নর্ডরাইন-ভেস্টফালেন এর রাজধানী শহর। এটি রাজ্যের দ্বিতীয় বৃহত্তম শহর এবং জার্মানির সপ্তম বৃহত্তম শহর, এর জনসংখ্যা ৬১৭,২৮০। এটি দুটি নদীর সঙ্গম এ অবস্থিত: রাইন এবং ডসেল, একটি ছোট উপনদী। "-ডরফ" প্রত্যয়টির অর্থ জার্মানিতে "গ্রাম" (ইংরেজি জ্ঞানীয়: থর্প)); ডুসেল্ডর্ফ হিসাবে বৃহত্তর একটি শহরের জন্য এর ব্যবহার অস্বাভাবিক।
শহরটির বেশিরভাগ অংশ রাইনের ডান তীরে অবস্থিত (কোলন থেকে পৃথক, যা নদীর বাম তীরে অবস্থিত)। ডুসেলডর্ফ রাইন-রূর এবং রাইনল্যান্ড মেট্রোপলিটন অঞ্চল উভয়ের কেন্দ্রস্থলে অবস্থিত। এটি দক্ষিণে কোলন বন অঞ্চল এবং উত্তরে রুহর এর প্রতিবেশী। এটি জার্মান নিম্ন ফ্রাঙ্কনিয়ান উপভাষার অঞ্চল (ডাচ এর সাথে নিবিড়ভাবে সম্পর্কিত)) বৃহত্তম শহর।
শহরে উচ্চশিক্ষার ২২ টি প্রতিষ্ঠান রয়েছে - হেনরিচ-হেইন-ইউনিভার্সিটিট ডুসেলডর্ফ, ফলিত বিজ্ঞান বিশ্ববিদ্যালয় (হচসচুলে ডুসেলডর্ফ)), একাডেমি অফ আর্টস (কুনস্তাকাদেমি ডুসেলডর্ফ, যার সদস্যদের মধ্যে জোসেফ বেইস অন্তর্ভুক্ত রয়েছে , ইমানুয়েল লুটজি, আগস্ট ম্যাক, জেরহার্ড রিখটার, সিগমার পোলক, এবং আন্দ্রেয়াস গুর্স্কি) এবং সংগীত বিশ্ববিদ্যালয় (রবার্ট-শুমান-মুসিখোচসচুলে ডুসেলডর্ফ)। শহরটি বৈদ্যুতিন / পরীক্ষামূলক সঙ্গীত (ক্র্যাফটওয়ার্ক) এবং এর জাপানি সম্প্রদায় এর প্রভাবের জন্যও পরিচিত।
ডুসেলডর্ফ বিমানবন্দর হলো জার্মানির চতুর্থ বৃহত্তম বিমানবন্দর এটি ডুসেলডর্ফ থেকে ১৩ কিমি দুরে অবস্থিত ।
আরামবাগ পৌরসভা

আরামবাগ পৌরসভা হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার সদর আরামবাগ ও তার পার্শ্ববর্তী এলাকার স্থানীয় পৌর স্বায়ত্তশাসন সংস্থা।
১৮৮৬ সালে আরামবাগ পৌরসভা প্রতিষ্ঠিত হয়।
আরামবাগ পৌরসভার এক্তিয়ারভুক্ত পৌর এলাকার আয়তন ১১৭.২০ বর্গ কিলোমিটার এবং ২০১১ সালের জনগণনার প্রতিবেদন অনুযায়ী এখানকার মোট জনসংখ্যা ৬৬,১৭৫।
২৫০ শয্যাবিশিষ্ট আরামবাগ মহকুমা হাসপাতাল এই পৌরসভা এলাকায় অবস্থিত।
২০১৫ সালের পৌর নির্বাচনে আরামবাগ পৌরসভায় সর্বভারতীয় তৃণমূল কংগ্রেস মোট ১৯টি আসনের সব ক’টিতেই জয়লাভ করে।
২০১০ সালের পৌর নির্বাচনে আরামবাগ পৌরসভায় সর্বভারতীয় তৃণমূল কংগ্রেস ৯টি আসন, ভারতের কমিউনিস্ট পার্টি (মার্ক্সবাদী) ৭টি আসন, সারা ভারত ফরওয়ার্ড ব্লক ১টি আসন ও নির্দল প্রার্থী ১টি আসন জয় করেছিল।
২০১০ সালের পৌর নির্বাচন সম্পর্কে "দ্য গার্ডিয়ান" পত্রিকায় মন্তব্য করা হয়, "আজকের পৌর নির্বাচনগুলি বিগত কয়েক দশকের তুলনায় ব্যতিক্রমী: ১৯৭০-এর দশক থেকে যে কমিউনিস্টরা পশ্চিমবঙ্গের প্রধান শহরগুলিতে প্রায় কোনওরকম বিরতি ছাড়াই আধিপত্য বজায় রেখেছিল, তাঁরা আজ বিপর্যয়ের সম্মুখীন… এইবার পরাজয় সম্ভবত চূড়ান্ত এবং হয়তো এটি ভারতের কমিউনিস্ট পার্টি-মার্কসবাদীর (সিপিআইএম) সমাপ্তির সূচনার সংকেত।"
২০০৫ সালের পৌর নির্বাচনে আরামবাগ পৌরসভায় ভারতের কমিউনিস্ট পার্টি (মার্ক্সবাদী) ১১টি আসন, ভারতের কমিউনিস্ট পার্টি ১টি আসন, সারা ভারত ফরওয়ার্ড ব্লক ৩টি আসন ও অন্যান্যরা ৩টি আসন জয় করেছিল।
জিসান মালিক

জিসান মালিক (; জন্ম: ২৬ ডিসেম্বর ১৯৯৬) একজন পাকিস্তানি ক্রিকেটার। ৮ সেপ্টেম্বর ২০১৬ সালে টি-টোয়েন্টি ক্রিকেটে তার অভিষেক হয়; তিনি এই তারিখে ২০১৬-১৭ জাতীয় টি-টোয়েন্টি কাপে রাওয়ালপিন্ডি দলের হয়ে তার প্রথম টি-টুয়েন্টি খেলেছিলেন। টি-টোয়েন্টি ক্রিকেটে অভিষেকের আগে তিনি ২০১৬ আইসিসি অনূর্ধ্ব -১৯ ক্রিকেট বিশ্বকাপের পাকিস্তানের দলের অংশ ছিলেন। তিনি রাওয়ালপিন্ডি দলের হয়ে ২০১৬ সালের ১ অক্টোবর ২০১৬-১৭ কায়েদ-ই-আজম ট্রফিতে খেলার মাধ্যমে প্রথম শ্রেনীর ক্রিকেটে অভিষিক্ত হন।
২০১৮ সালের ডিসেম্বরে, তিনি ২০১৮ এসিসি ইমার্জিং টিম এশিয়া কাপের জন্য পাকিস্তানের দলে জায়গা পেয়েছিলেন। তিনি ২০১৯ সালের মার্চ মাসে, ২০১৯ পাকিস্তান কাপের জন্য খাইবার পাখতুনখোয়া দলে জায়গা পেয়েছিলেন। ২০২০ সালের নভেম্বর মাসে নিউজিল্যান্ড সফরের জন্য তাকে পাকিস্তানের ৩৫ সদস্যের দলে জায়গা দেওয়া হয়েছিল।
রাহিলা আনোয়ার

রাহিলা আনোয়ার ( ; জন্ম ২০ ফেব্রুয়ারি ১৯৫৬) হলেন একজন পাকিস্তানি রাজনীতিবিদ যিনি ২০১৩ সালের মে থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।
রাহিলা আনোয়ার ১৯৫৬ সালের ২০ ফেব্রুয়ারি ঝিলামে জন্মগ্রহণ করেছিলেন।<ref name="pap/2013"></ref>
তিনি প্রেজেন্টেশন কনভেন্ট হাই স্কুল ঝিলাম থেকে ম্যাট্রিকুলেশন পড়াশোনা শেষ করেছিলেন।
তিনি ২০১৩ পাকিস্তানের সাধারণ নির্বাচনে সংরক্ষিত নারী আসনে পাকিস্তান তেহরিক-ই-ইনসাফের প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন।
পারভিন আক্তার

পারভিন আক্তার ( ; জন্ম ১ জানুয়ারি, ১৯৫৭) হলেন একজন পাকিস্তানি রাজনীতিবিদ যিনি ২০১৩ সালের মে থেকে ২০১৮ সালের মে পর্যন্ত পাঞ্জাবের প্রাদেশিক পরিষদের সদস্য ছিলেন।
পারভিন আক্তার ১৯৫৭ সালের ১লা জানুয়ারিতে পাকিস্তানের ওকারা শহরে জন্মগ্রহণ করেছিলেন।<ref name="pap/2013"></ref>
তিনি মিয়া আতা মুহাম্মদ মানিকের স্ত্রী।
তিনি ২০১৩ সালের পাকিস্তানের সাধারণ নির্বাচনে সংরক্ষিত নারী আসনে পাকিস্তান মুসলিম লীগ (এন)-এর প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন।
টিনা সানি

টিনা সানি ) হলেন একজন পাকিস্তানি গায়িকা যিনি শাস্ত্রীয় এবং আধা-শাস্ত্রীয় উর্দু গজলের জন্য বিখ্যাত।
টিনা সানি তৎকালীন পূর্ব পাকিস্তানের (বর্তমান বাংলাদেশ) ঢাকায় জন্মগ্রহণ করেছিলেন। পরবর্তীতে তাঁর পরিবার কয়েক বছরের জন্য কাবুলে চলে গিয়েছিল, সেখানে তাঁর বাবা নাসির সাহনি একটি তেল সংস্থায় চাকরি করেছিলেন। তারপর তাঁরা করাচিতে ফিরে গিয়েছিলেন। করাচি আমেরিকান স্কুল থেকে স্নাতক পাস করার পরে তিনি বাণিজ্যিক শিল্প নিয়ে পড়াশোনা করেছিলেন। তিনি দিল্লি ঘরানার ওস্তাদ রমজান খানের পুত্র ওস্তাদ নিজামউদ্দিন খান এবং ওস্তাদ চাঁদ আমরোহভী খানের কাছে ধ্রুপদী সংগীতের প্রশিক্ষণ গ্রহণ করেছিলেন। তিনি গজল মাস্টার মেহদী হাসানের কাছ থেকেও বিশেষ প্রশিক্ষণ পেয়েছিলেন।
টিনা সানি ১৯৭৭ সালে একটি বিজ্ঞাপন সংস্থার হয়ে কাজ শুরু করেছিলেন। তিনি করাচি আমেরিকান স্কুলে শিল্পকলা বিভাগে শিক্ষকতাও করেছিলেন।
১৯৮০ সালে তিনি পেশাদার গানের জগতে প্রবেশ করেছিলেন, যখন প্রযোজক "ইশরাত আনসারী" পরিচালকআলমগীরের পরিচালিত 'তরং' শীর্ষক একটি যুব অনুষ্ঠানে টিভিতে তাঁকে পরিচয় করিয়ে দেন।
দক্ষিণ এশিয়ার খ্যাতনামা গজল গায়ক মেহেদী হাসান, মালিকা পুখরাজ, বেগম আক্তার, মুখতার বেগম এবং ফরিদা খানুম দ্বারা প্রভাবিত হলেও তিনি তাঁর নিজস্ব সঙ্গীতশৈলী তৈরি করেছেন। তিনি আরশাদ মেহমুদ রচিত বোল কে লাব আজাদ হ্যায় তেরে এবং বাহার আয়ি র মতো কবিতা সহ ফয়েজ আহমেদ ফয়েজের বিভিন্ন কবিতা গেয়ে পাকিস্তান ও ভারতে অনেক প্রশংসা অর্জন করেছেন। তিনি সমসাময়িক কবিদের কবিতা সম্পূর্ণ স্বাচ্ছন্দ্যে আবৃত্তি করেন এবং জাউক, গালিব, মীর তাকি মীর এবং জালালউদ্দিন রুমির মতো বিখ্যাত কবিদের গানে সমানভাবে প্রদর্শন করেন। 
তাঁর আবৃত্তি করা"ইকবালের শিকওয়া জওয়াব-ই-শিকওয়া" দুর্দান্ত পর্যালোচনা অর্জন করেছে।
অতি সম্প্রতি টিনা সানি ত্রয়োদশ শতাব্দীর রহস্যময় কবির ফার্সি শ্লোকগুলো উর্দু ভাষায় আনার জন্য জালাল উদ্দিন মুহাম্মদ রুমির মসনবীর প্রথম স্তবক কোক স্টুডিওতে (পাকিস্তান) গেয়েছেন।
কারওয়ানে মদীনা

কারওয়ানে মদীনা ( মদীনার স্মৃতি/মদীনার কাফেলা নামেও পরিচিত) ভারতীয় দেওবন্দি ইসলামি পণ্ডিত আবুল হাসান আলী হাসানী নদভীর আরবি ভাষায় রচিত একটি বই, যা মূলত সীরাত বিষয়ক কয়েকটি প্রবন্ধের সমষ্টি। ১৯৬৫ সালে মদিনা থেকে এটি সর্বপ্রথম প্রকাশিত হয়। পরবর্তীতে এটি বিভিন্ন ভাষায় অনূদিত হয়ে আরব বিশ্বসহ সারা পৃথিবীতে সমাদৃত হয়েছে। এই গ্রন্থে লেখক আবেগ ও দরদ নিয়ে ইসলামের নবীর শিক্ষা, পয়গাম, উপহার, ইহসান এবং তার বিশ্বজনীন ফলাফলের উপর আলােকপাত করেছেন।
গ্রন্থটি লেখকের বিভিন্ন ভাষণ-বক্তৃতা ও সীরাত সংক্রান্ত আলােচনার সংকলন। এসব বক্তৃতা ও বিষয়বস্তুর বেশিরভাগ প্রথমে আরবিতে লেখা হয়েছিল। পরবর্তীতে স্বয়ং লেখক অথবা তার কোন সুহৃদ বন্ধু উর্দুতে এগুলাে ভাষান্তর করেছেন। তাছাড়া এগুলাে বিভিন্ন জননন্দিত পুস্তিকা ও পত্রিকায় প্রকাশ পেয়েছে। কয়েক বছর যাবৎ লেখকের মনে খটকা ছিল এবং তােলপাড় হচ্ছিল যে, আরব বিশ্বের শিক্ষিত শ্রেণীর অনেকেরই বিশেষত যারা আরব জাতীয়তাবাদে প্রভাবিত ছিল, তাদের সম্পর্ক ঐ পবিত্র সত্ত্বার সাথে, যিনি তাদের সকল প্রকার সৌভাগ্যের উৎস ও প্রাণকেন্দ্র। যার উসিলায় তারা দীন দুনিয়ার কল্যাণ, দৌলত ও সম্মান লাভ করেছে। আজ তা বড়ই দুর্বল-জীর্ণশীর্ণ হয়ে পড়েছে এবং বেশিরভাগ ব্যবস্থাপনাও আইনি হয়ে গেছে। যেখানে এশকের আবেগ-উচ্ছ্বাস এবং জীবনের তৎপরতা নেই। এ অবস্থা পরিদৃষ্টে তিনি লিখেন,
১৯৬৪ সালে হজ্জ ও জিয়ারতের সময় লেখক বইটির পাণ্ডুলিপি প্রস্তুত করে মদিনার আল মাকতাবাতুল ইলমিয়্যাহর স্বত্বাধিকারী মুহাম্মাদ আন নামনানীকে সােপর্দ করেন এবং এর আরবি নাম রাখেন ‘"আত তরীক ইলাল মদীনা" ’। ১৯৬৫ সালে এর উর্দু অনুবাদ প্রকাশিত হয়, যার কিছুটা অনুবাদ লেখক নিজেই করেছেন এবং এর উর্দু নাম রাখেন "‘কারওয়ানে মদীনা ’"। মুহাম্মদ ইউসুফ কিদওয়ী কর্তৃক ১৯৮২ সালে ‘"Pathway to Medina"’ নামে এর ইংরেজি অনুবাদ সম্পন্ন হয়। বইটির একাধিক বঙ্গানুবাদ প্রকাশিত হয়েছে। তার মধ্যে ২০০৮ সালে মুহাম্মদ ব্রাদার্স প্রকাশিত শাহ আবদুল হালিম হুসাইনী ও ২০১১ সালে প্রকাশিত মাকতাবাতুল আখতারের জুবাইর আহমদ আশরাফের অনুবাদ উল্লেখযোগ্য। দ্বিতীয় অনূদিত সংস্করণটির নাম ‘"মদিনার স্মৃতি"’।
গ্রন্থের শুরুতে আলী আল তানতাভি ও লেখকের দুটি সংক্ষিপ্ত ভূমিকা রয়েছে। তারপর যেসব শিরোনামে লেখক প্রবন্ধগুচ্ছ সংকলন করেছেন:
সিরিয়ার বিচারক, ফকিহ ও বাদশাহ ফয়সাল আন্তর্জাতিক পুরস্কার প্রাপ্ত আরবি সাহিত্যিক আলী আল তানতাভি গ্রন্থটি সম্পর্কে লিখেছেন,
মার্ক ডেভিস (সাংবাদিক)

মার্ক ডেভিস একজন অস্ট্রেলীয় অনুসন্ধানী সাংবাদিক , এসবিএস টিভিতে "ডেটলাইনে" তাঁর কাজের জন্য সর্বাধিক পরিচিত, যেখানে তিনি বর্তমানে অনুষ্ঠানটির সহ-উপস্থাপক এবং ভিডিও সাংবাদিক হিসেবে কাজ করছেন।
ডেভিস "ওয়ারান্ডিট প্রাথমিক বিদ্যালয়" এবং তারপর মেলবোর্নের সেন্ট কেভিন কলেজে শিক্ষা লাভ করেছেন ।
এসবিএসে- ডেভিসের ক্যারিয়ার শুরু করার পূর্বে , এবিসি টিভির বৈদেশিক রিপোর্টার এবং ফোর কর্ণার প্রোগ্রামের একজন অনুসন্ধানী সাংবাদিক হিসেবে তার ভূমিকা ছিল।
উত্তর কোরিয়ার বিদেশী সংবাদদাতা হিসেবে কাজ করে ডেভিস উত্তর কোরিয়ার দুর্ভিক্ষ নিয়ে তার প্রতিবেদনের জন্য ১৯৯৮ সালে ওয়াকলি পুরস্কার লাভ করেন এবং একই বছরে একটি চলমান সংবাদ দ্যা লায়ন অফ দ্যা পানশি-এর কাভারেজের জন্য নিউ ইয়র্ক উৎসব পুরস্কার লাভ করেন। ফোর কর্নারে থাকাকালীন ডেভিস ১৯৯৮ সালে "দ্য সারভাইভাল স্টোরি " জন্য পিটার ম্যাকইভয়ের সাথে সেরা আন্তর্জাতিক প্রতিবেদনের জন্য ওয়াকলি পুরস্কার এবং ১৯৯৯ সালে শ্রেষ্ঠ টিভি কারেন্ট অ্যাফেয়ার্স রিপোর্টের জন্য ওয়াকলি পুরস্কার লাভ করেন, যার নাম ছিল ব্লাড অন দ্য ক্রস।
ডেভিস প্রথম ২০০৩ থেকে ২০০৪ পর্যন্ত ডেটলাইনের উপস্থাপক হন, এসময় তিনি জানা ওয়েন্ডট এবং পূর্ববর্তী জর্জ নেগাসের স্থলাভিষিক্ত হন। ডেভিস কাজের জন্য অনুষ্ঠানটি থেকে দূরে চলে যান এবং ২০১১ সালে ভিডিও সাংবাদিক এবং ইয়ালদা হাকিমের সহ-উপস্থাপক হিসেবে অনুষ্ঠানে ফিরে আসেন। ডেভিস এবং হাকিম উভয়েই প্রায় ছয় সপ্তাহের ব্লকে প্রোগ্রাম উপস্থাপনের জন্য সিদ্ধান্ত নেয়, অন্যদিকে অন্যরা এসময় কাজে ব্যস্ত ছিল।
২০০৭ সালে ডেভিস বেনজির ভুট্টোর পাকিস্তানে ফিরে আসার শুভেচ্ছা জানিয়ে করা বোমা হামলা থেকে মাত্র কয়েক মিটার দূরে ছিলেন এবং ২০০৯ সালে মাদাগাস্কারের অভ্যুত্থানের সময় তিনি এই কর্মকাণ্ডের ঘনিস্তার মধ্যে ছিলেন। তিনি অস্ট্রেলিয়ার "গুয়ানতানামো বে"-তে বন্দী ডেভিড হিকসের বিচার নিয়ে রিপোর্ট করার জন্য প্রশংসা অর্জন করেছেন। তার আগের সাক্ষাৎকারে মালয়েশিয়ার সাবেক প্রধানমন্ত্রী মাহাথির মোহাম্মদ এবং পাকিস্তানের সাবেক রাষ্ট্রপতি পারভেজ মুশাররফও রয়েছেন।
ডেভিস ২০১১ সালে ইন্দোনেশিয়ার কেরোবোকান মৃত্যু-সারির কারাগারে বালি নাইনেরর সদস্য অ্যান্ড্রু চ্যান এবং মায়ুরান সুকুমারনের ঘনিষ্ঠ চরিত্রে অভিনয়ের জন্য ২০১১ সালের লজিস পুরস্কারে সবচেয়ে অসাধারণ পাবলিক অ্যাফেয়ার্স বিভাগের জন্য মনোনীত হন।
ডেভিস একটি লজি এবং পাঁচটি ওয়াকলি পুরস্কার জিতেছেন। যার মধ্যে ২০০০ সালে গোল্ড ওয়াকলি পুরস্কার রয়েছে, পূর্ব তিমুরে ইন্দোনেশিয়াপন্থী মিলিশিয়াদের উপর ব্লাড মানি নামক একটি ডেটলাইন প্রতিবেদনের জন্য তিনি পুরস্কারটি লাভ করেন।
মুহাম্মদ হাবিব শাকির

মুহাম্মদ হাবিব শাকির (জন্ম: ১৮৬৬ কায়রো - মৃত্যু: ১৯৩৯ কায়রো) ( ) ছিলেন মিশরের একজন বিচারক। তিনি কায়রোতে জন্মগ্রহণ করেন এবং আল-আজহার বিশ্ববিদ্যালয় থেকে স্নাতক অর্জন করেছিলেন।
শেখ মুহাম্মদ শাকির বিন আহমদ বিন আব্দুল আল কাদির ১৮৬৬ সালে মিশরের একটি শহর জিরজায় জন্মগ্রহণ করেন। তিনি আল-আজহার বিশ্ববিদ্যালয় থেকে পড়াশোনা শেষ করেন এবং স্নাতক ডিগ্রি অর্জন করেন। তিনি ১৯৩৯ সালে কায়রোতে মারা যান।
তার পুত্র শেখ আহমদ মুহাম্মদ শাকির "মুহাম্মদ শাকির: আলম মিন আ'লাম আল-আসর" নামক একটি গ্রন্থে তার জীবনী লিখেছেন
অনেক ইন্টারনেট সূত্র মুহাম্মদ হাবিব শাকিরকে "ইংরেজিতে কুরআনের একজন সুপরিচিত অনুবাদক" হিসেবে বর্ণনা করেছে। তিনি তাহরিকে তারসিলে কুরআন কর্তৃক প্রকাশিত অনুবাদের অনুবাদক এম এইচ শাকিরের সাথে অনুবাদ কার্যে যুক্ত ছিলেন। তবে এই ধারণা দুটি প্রমাণের বিপরীত যা এখন প্রকাশিত হয়েছে:
অভিযোগ করা হয় যে, তার অনুবাদটি সরাসরি মাওলানা মুহাম্মদ আলীর কুরআনের ইংরেজি অনুবাদ থেকে প্রকাশিত হয়েছে। তার অনুবাদে একটি সমালোচনা হল, তিনি নাস শব্দের অনুবাদ করেছেন তিনি, যা ভুল, যারা আরবি ভাষাভাষীদের মতে নাস মানে মানুষ। তবে, অন্যান্য ব্যক্তিদের মতে মানবজাতির সত্তা (যা পুরুষ এবং মহিলাকে অন্তর্ভুক্ত করে) বোঝাতে 'তিনি' শব্দের অনুবাদ করা ভুল হয়নি।
বৈদ্যবাটী পৌরসভা

বৈদ্যবাটী পৌরসভা হল ভারতের পশ্চিমবঙ্গ রাজ্যের হুগলি জেলার শ্রীরামপুর মহকুমার অন্তর্গত বৈদ্যবাটী ও তার পার্শ্ববর্তী অঞ্চলগুলির (শেওড়াফুলি ও অংশত ছাতরা) স্থানীয় পৌর স্বায়ত্তশাসন সংস্থা।
১৮৬৯ সালে বৈদ্যবাটী পৌরসভা প্রতিষ্ঠিত হয়।
বৈদ্যবাটী পৌর এলাকার আয়তন ১২.০৩ বর্গ কিলোমিটার এবং.২০১১ সালের জনগণনার প্রতিবেদন অনুযায়ী এই পৌর এলাকার মোট জনসংখ্যা ১২১,১০০।
১৯৮১ সালে এই পৌর এলাকার মোট জনসংখ্যার ২৫.০০ শতাংশ ছিল প্রধান শ্রমজীবী এবং ৭৫.০০ শতাংশ ছিল অ-শ্রমজীবী। আবার মোট প্রধান শ্রমজীবীদের ২৭.০০ শতাংশ ছিল শিল্প শ্রমিক।
২০১৫ সালের পৌর নির্বাচনে বৈদ্যবাটী পুরসভায় সর্বভারতীয় তৃণমূল কংগ্রেস ১৩টি আসন, ভারতের কমিউনিস্ট পার্টি (মার্ক্সবাদী) ১টি আসন, সারা ভারত ফরওয়ার্ড ব্লক ৩টি আসন, ভারতীয় জাতীয় কংগ্রেস ৩টি আসন ও নির্দল প্রার্থীরা ৩টি আসন জয় করেন।
২০১০ সালের পৌর নির্বাচনে বৈদ্যবাটী পুরসভায় সর্বভারতীয় তৃণমূল কংগ্রেস ১২টি আসন, ভারতের কমিউনিস্ট পার্টি (মার্ক্সবাদী) ৪টি আসন, সারা ভারত ফরওয়ার্ড ব্লক ৩টি আসন ও ভারতীয় জাতীয় কংগ্রেস ৩টি আসন জয় করেছিল।
২০১০ সালের পৌর নির্বাচন সম্পর্কে "দ্য গার্ডিয়ান" পত্রিকায় মন্তব্য করা হয়, "আজকের পৌর নির্বাচনগুলি বিগত কয়েক দশকের তুলনায় ব্যতিক্রমী: ১৯৭০-এর দশক থেকে যে কমিউনিস্টরা পশ্চিমবঙ্গের প্রধান শহরগুলিতে প্রায় কোনওরকম বিরতি ছাড়াই আধিপত্য বজায় রেখেছিল, তাঁরা আজ বিপর্যয়ের সম্মুখীন… এইবার পরাজয় সম্ভবত চূড়ান্ত এবং হয়তো এটি ভারতের কমিউনিস্ট পার্টি-মার্কসবাদীর (সিপিআইএম) সমাপ্তির সূচনার সংকেত।"
২০০৫ সালের পৌর নির্বাচনে বৈদ্যবাটী পৌরসভায় ভারতের কমিউনিস্ট পার্টি (মার্ক্সবাদী) ৮টি আসন, সারা ভারত ফরওয়ার্ড ব্লক ৪টি আসন, ভারতীয় জাতীয় কংগ্রেস ৬টি আসন ও সর্বভারতীয় তৃণমূল কংগ্রেস ৪টি আসন জয় করেছিল।
জয়বুন নিসা আওয়ান

জয়বুন নিসা আওয়ান( ; জয়ব-উন নিসা আওয়ান) হলেন একজন পাকিস্তানি রাজনীতিবিদ যিনি ২০১৩ সালের মে থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।
জয়বুন নিসাওয়ান ১৯৬৩ সালের ৩রা সেপ্টেম্বরে তলাগঙে জন্মগ্রহণ করেছিলেন।
তিনি মাধ্যমিক স্তর পর্যন্ত পড়াশোনা করেছিলেন। <ref name="pap/2013"></ref>
তিনি ২০১৩ সালের পাকিস্তানের সাধারণ নির্বাচনে সংরক্ষিত নারী আসনে পাকিস্তান মুসলিম লীগ (এন) (পিএমএল-এন)-এর প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন।
২০১৮ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পিএমএল-এনের প্রার্থী হিসাবে পাঞ্জাব প্রাদেশিক পরিষদে তিনি পুনর্নির্বাচিত হয়েছেন।
ইফফাত মিরাজ আওয়ান

ইফফাত মিরাজ আওয়ান ( ; জন্ম: ১৫ অক্টোবর, ১৯৭১) হলেন একজন পাকিস্তানি রাজনীতিবিদ যিনি ২০১৩ সালের মে থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।
ইফফাত মিরাজ আওয়ান ১৯৭১ সালের ১৫ অক্টোবরে ফয়সালাবাদের জারনওয়ালায় জন্মগ্রহণ করেছিলেন।<ref name="pap/2013"></ref>
১৯৯৫ সালে তিনি পাঞ্জাব বিশ্ববিদ্যালয় থেকে স্নাতক ডিগ্রি অর্জন করেছিলেন।
২০১৩ সালের পাকিস্তানের সাধারণ নির্বাচনে তিনি পিপি -৫৩ (ফয়সালবাদ-৩) নির্বাচনী অঞ্চল থেকে পাকিস্তান মুসলিম লীগ (এন) (পিএমএল-এন) এর প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন। নির্বাচনে তিনি ৪৪,৭৫৪ টি ভোট পেয়ে পাকিস্তান তেহরিক-ই-ইনসাফের (পিটিআই) প্রার্থী মালিক জাফর ইকবালকে পরাজিত করেছিলেন।<ref name="ecp/2013"></ref>
ক্লড ই. শ্যানন পুরস্কার

ক্লড ই. শ্যানন পুরস্কার (Claude E. Shannon Award) আইইইই ইনফর্মেশন থিওরি সোসাইটি (তড়িৎ ও ইলেকট্রনীয় প্রকৌশলী প্রতিষ্ঠানের তথ্য তত্ত্ব সমাজ) কর্তৃক সৃষ্ট একটি পুরস্কার যেটি তথ্য তত্ত্ব গবেষণা ক্ষেত্রে একটানা ও গভীর অন্তর্দৃষ্টিসম্পন্ন অবদানকে সম্মান করার উদ্দেশ্যে প্রদান করা হয়ে থাকে। প্রতি শ্যানন পুরস্কার বিজয়ী পরবর্তী আইইই আন্তর্জাতিক তথ্য তত্ত্ব আলোচনাচক্রতে (সিম্পোজিয়াম) একটি বক্তৃতা ("শ্যানন বক্তৃতা") প্রদান করেন। এটি তথ্য তত্ত্ব গবেষণা ক্ষেত্রের একটি মর্যাদাবাহী পুরস্কার, যাতে গণিত, যোগাযোগ প্রকৌশল ও তাত্ত্বিক কম্পিউটার বিজ্ঞানের মিলনস্থলে অবস্থিত একটি ক্ষেত্রে কারিগতি অবদানগুলিকে গণনায় ধরা হয়।
পুরস্কারটিকে মার্কিন গণিতবিদ ক্লড শ্যাননের নামে নামকরণ করা হয়েছে। শ্যানন এই পুরস্কারের প্রথম বিজয়ী ছিলেন।
২০২১ সালে পর্যন্ত নিম্নবর্ণিত ব্যক্তিবর্গ ক্লড ই. শ্যানন পুরস্কার লাভ করেছেন:
আর্টেমিস ৩

আর্টেমিস ৩ (আনুষ্ঠানিকভাবে আর্টেমিস তৃতীয়) হলো মহাকাশ উৎক্ষেপণ ব্যবস্থা দ্বারা নাসার ওরিয়ন মহাকাশযানের তৃতীয় পরিকল্পিত উড়ান। উৎক্ষেপণের জন্য ২০২৪ সালের অক্টোবর মাস নির্ধারিত হয়েছে, আর্টেমিস ৩ আর্টেমিস প্রোগ্রামের দ্বিতীয় মনুষ্য অভিযান এবং ১৯৭২ সালে অ্যাপোলো ১৭ এর পরে প্রথম মানুষের চন্দ্র অবতরণের পরিকল্পনা।
আর্টেমিস ৩ অভিযানে চাঁদের দক্ষিণ মেরু অঞ্চলে মনুষ্যবাহী ওরিয়ন মহাকশযান থেকে দুইজন নভোচারী অবতরণ করবে। প্রায় এক সপ্তাহ ধরে চাঁদের পৃষ্ঠে দু'জন নভোচারীকে রাখার পরিকল্পনা করা হয়েছে। অভিযানের উদ্দেশ্য হলো চাঁদে প্রথম কোনও মহিলাকে অবতরণ করানো। চার জন নভোচারী পৃথিবী ছেড়ে ওরিয়নের মাধ্যমে চাঁদের উদ্দেশ্যে যাত্রা শুরু করবে, এইচএলএস (হিউম্যান ল্যান্ডিং সিস্টেম - নীচে দেখুন) এর সাথে চাঁদের ভূ-পৃষ্ঠে দু'জন নভোচারী সদস্য অবতরণ, যারা ৬.৫ দিন অবধি চাঁদের ভূ-পৃষ্ঠে থাকবে। অন্য নভোচারীরা গেটওয়ে / ওরিওন অরবিটাল কমপ্লেক্সে থাকবেন। এই দুই নভোচারী জল বরফের নমুনা সহ চাঁদের পৃষ্ঠে চারটি স্পেসওয়াক, বিভিন্ন বৈজ্ঞানিক পর্যবেক্ষণ পরিচালনা করবেন।
২০১৯ সালের মে মাসে নাসা একাধিক-উপাদান বিশিষ্ট অবতরণ ব্যবস্থার অধ্যয়নের জন্য এগারোটি সংস্থাকে বেছে নিয়েছে, এই অবতরণ ব্যবস্থাটি আর্টেমিস ৩ এর নভোচারীদের ডকিংয়ের আগে লুনার গেটওয়েতে পরীক্ষিত হবে। এগুলিকে "স্থানান্তর উপাদান" (নিম্ন-চন্দ্র কক্ষপথে) বলা হয়, নভোচারীদের "অবতরণ উপাদান" চাঁদের পৃষ্ঠে নামিয়ে আনে এবং "আরোহ উপাদান" গেটওয়েতে ফিরিয়ে আনে। আর্টেমিস ৩ অভিযানের পরে, পুনরায় জ্বালানীর মাধ্যমে এই ব্যবস্থাসমূহ পুনরায় ব্যবহারযোগ্য করে তোলার লক্ষ্য রাখা হয়েছে।
মার্কিন সংস্থাসমূহ ২০২০ সালের এপ্রিল মাসে আর্টেমিস প্রোগ্রামের জন্য প্রয়োজনীয় চাঁদের অবতরণকারী যান উদ্ভাবনের জন্য নির্বাচিত হয়। ব্লু অরিজিনের ইন্টিগ্রেটেড ল্যান্ডার ভেহিকল, ডাইনেটিক্সের এএলপিএসিএ ও স্পেস এক্সের স্টারশিপ উন্নয়নের জন্য নির্বাচিত হয়।
বিদীপ্তা চক্রবর্তী

বিদীপ্তা চক্রবর্তী একজন ভারতীয় অভিনেত্রী। তিনি দেবেশ চট্টোপাধ্যায়ের ব্রেইন নামক নাটক এ অভিনয় করেছিলেন।
বিদীপ্তার বোন সুদীপ্তা চক্রবর্তীও একজন অভিনেত্রী। বিদীপ্তা ২০১০ সালে চলচ্চিত্র পরিচালক বিরসা দাশগুপ্তকে বিয়ে করেছিলেন। চৈতালী দাশগুপ্ত এবং রাজা দাশগুপ্ত তাঁর শাশুড়ি এবং শ্বশুর।
দিতিপ্রিয়া রায়

দিতিপ্রিয়া রায় হলেন একজন অভিনেত্রী যিনি বাংলা ভাষার চলচ্চিত্র এবং ধারাবাহিকে কাজ করে। তিনি তার অনেক কাজের জন্য সমালোচকদের প্রশংসা অর্জন করেছেন। তিনি বাংলা টেলিভিশন সিরিজ "করুণাময়ী রানী রাশমনিতে" রাণী রাসমণি চরিত্রে অভিনয় করার জন্য পরিচিত। তার চলচ্চিত্রগুলির মধ্যে রয়েছে অভিযাত্রিক,  বব বিশ্বাস, আয় খুকু আয়, কলকাতা চলন্তিকা  এবং অচেনা উত্তম।""
দিতিপ্রিয়া শিশু শিল্পী হিসাবে টেলিভিশনে তাঁর জীবন শুরু করেছিলেন এবং মা, দুর্গা, অপরাজিতা, ব্যোমকেশ, বামখ্যাপা, তোমায় আমায় মিলে, তারে অমি চোখে দেখিনী প্রভৃতি সিরিয়ালে অভিনয় করেছিলেন। ২০১৫ সালে তিনি শ্রীজিৎ মুখার্জি পরিচালিত রাজকাহিনী ছবিতে অভিনয় করেছিলেন। ২০১৭ সালে তিনি বাংলা টেলিভিশন ধারাবাহিক করুণাময়ী রানী রাসমণিতে অভিনয় করেছিলেন, যেটি জি বাংলাতে প্রচারিত হয় এবং ২০২০ সালের জুলাই পর্যন্ত এক হাজারেরও বেশি এপিসোড সম্পন্ন হয়েছিল। তিনি ২০২১ সালে বলিউডে বব বিশ্বাস ছবিতে অভিনয়ের মাধ্যমে আত্মপ্রকাশ করতে চলেছেন।
দিতিপ্রিয়া বাবা অলোক শঙ্কর রায় একজন পশু চিকিৎসক এবং অভিনেতা। ২০২০ সালে দিতিপ্রিয়া উচ্চমাধ্যমিক পরীক্ষায় উত্তীর্ণ হন।  তিনি আশুতোষ কলেজের সমাজবিজ্ঞান বিভাগের ছাত্রী ছিলেন। বর্তমানে, তিনি সিস্টার নিবেদিতা বিশ্ববিদ্যালয় থেকে সমাজবিজ্ঞানে স্নাতকোত্তর করছেন।
তুরাইবক্কম

তুরাইবক্কম বা ওক্যমতুরাইবক্কম দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ আইটি এক্সপ্রেসওয়েই এই দিকের অংশটি মহাবলীপুরম রোড নামে পরিচিত, বর্তমানে এটি রাজীব গান্ধী সালাই নামে পরিচিত৷
পূর্ব-পশ্চিমে বিস্তৃত তুরাইবক্কম-পল্লাবরম রেডিয়াল রোড আইটি কোরিডর ও গ্র্যান্ড সাদার্ন ট্রাঙ্ক রোডকে যুক্ত করায় তুরাইবক্কম থেকে চেন্নাই আন্তর্জাতিক বিমানবন্দর সুগম্য হয়ে উঠেছে৷ ২০১০ খ্রিস্টাব্দের অক্টোবর মাসে রেডিয়াল রোডের পশ্চিম দিকে উড়ালপুল নির্মাণের ফলে যানজট লাঘব হয়েছে৷ গত দশ বছরে এই লোকালয়ের প্রভূত উন্নতি হয়েছে, বর্তমানে দক্ষিণ চেন্নাইয়ের আবাসিক ও অর্থনৈতিক কেন্দ্রগুলির মধ্যে এটি একটি৷ এখানে বেশ কিছু তথ্যপ্রযুক্তি ভিত্তিক কম্পানি নির্মাণ হয়েছে৷
নিকটবর্তী পল্লীকরনাইয়েই জলাভূমির যথেচ্ছ ব্যবহার, বায়োমেডিকাল আবর্জনা, প্লাস্টিক টায়ার প্রভৃতি ফেলার স্থান হয়ে ওঠায় তুরাইবক্কমের বায়ুদূষণ সংক্রান্ত সমস্যার সূচক ধরা পড়েছে৷ তবে ২০০৯ খ্রিস্টাব্দের শুরু থেকে আবর্জনা দহন আইনত সম্পূর্ণ বন্ধ করে দেওয়ার ফলে এলাকার দূষণ কিছুটা নিয়ন্ত্রণে এসেছে৷
২০০৪ খ্রিস্টাব্দের ২৬শে ডিসম্বরের ভূমিকম্পের ফলে সৃষ্ট জলোচ্ছ্বাসে কালবক্কম ও আশেপাশের ২০০ জনের প্রাণহানি হয়৷ এখানে সুনামিতে মৃত ৩৯ জনের উদ্দেশ্যে একটি স্মৃতিসৌধ রয়েছে৷
তুরাইবক্কমের আশেপাশে রয়েছে পেরুঙ্গুড়ি, নীলাঙ্করাই, পালবক্কম, কারবক্কম, পল্লীকরনাই ও ইঞ্জমবক্কম৷
২০১১ খ্রিস্টাব্দে চেন্নাই পুরনিগমের সীমানা বৃদ্ধি পায় এবং তুরাইবক্কম গ্রাম পঞ্চায়েত চেন্নাই জেলার অন্তর্ভুক্ত করে বৃহত্তর চেন্নাইয়ের অংশীভূত করা হয়।
ওএমআর রোডে তিনটি বাস পরিষেবার পথ রয়েছে এগুলির টার্মিনাস মধ্য কৈলাস, আদিয়ার ও বেলাচেরিতে অবস্থিত। এছাড়া এই লোকালয় গিণ্ডি, বড়পালনি, মেট্টুকুপ্পম, ঈক্ষাটুতাঙ্গল, মীনমবক্কম, তাম্বরম, চেলায়ুর, সেমবক্কম, শোলিঙ্গনলুর প্রভৃৃতি চেন্নাইয়ের বহু স্থানের সাথে বাস পরিষেবার মাধ্যমে যুক্ত৷
২০১১ খ্রিস্টাব্দে ভারতের জনগণনা অনুসারে তুরাইবক্কম জনগণনা নগরের জনসংখ্যা ৭৬,৬০০ জন, যেখানে পুরুষ ৩৮,৪৪৪ জন ও নারী ৩৮,১৫৬ জন, অর্থাৎ প্রতি হাজার পুরুষে নারী সংখ্যা ৯৯৩ জন৷ মোট পরিবার সংখ্যা ২০,১৩৮ টি৷ ছয় বছর অনূর্ধ্ব শিশু সংখ্যা ৮,৯৭৩ জন, যা মোট জনসংখ্যার ১১.৭১ শতাংশ৷ তুরাইবক্কমের গড় সাক্ষরতার হার ৮৩.৩৯ শতাংশ, যেখানে পুরুষ সাক্ষরতার হার ৮৮.৩১ শতাংশ ও নারী সাক্ষরতার হার ৭৮.৪৬ শতাংশ৷
অনিন্দিতা রায়চৌধুরী

অনিন্দিতা রায়চৌধুরী হলেন একজন বাঙালি অভিনেত্রী, যিনি পটল কুমার গাওয়ানওয়ালা ধারাবাহিকে সুভাগা চরিত্রে অভিনয়ের জন্য পরিচিত, পটল কুমার গানওয়ালা হলো একটি বাংলা ধারাবাহিক, যা ভারতের বাংলা ভাষার কেবল টেলিভিশন চ্যানেল স্টার জলশা-তে প্রচারিত হতো। তিনি টেলিভিশন সিরিয়াল ভূতু তেও মাধবী চরিত্রে অভিনয় করেন। এমনকি তিনি স্টার জলসার কে আপন কে পর বাংলা সিরিয়ালে অভিনয় করেছেন। বর্তমানে তিনি স্টার জলসা চ্যানেলে দেশের মাটি ধারাবাহিকে অভিনয় করছেন।
তিয়াশা রায়

তিয়শা রায় (জন্ম ১৬-ই আগস্ট) হলেন একজন ভারতীয় বাঙালি টেলিভিশন অভিনেত্রী। তিনি বাংলা টেলিভিশন ধারাবাহিক কৃষ্ণকলিতে শ্যামার চরিত্রে অভিনয় করার জন্য পরিচিত।
তিয়শা টেলিভিশনে তার অভিনয় জীবন শুরু করেছিলেন একজন পার্শ্ব-অভিনেত্রী হিসাবে। ২০১৮ সালে, তিনি বাংলা টেলিভিশন ধারাবাহিক কৃষ্ণকলিতে অভিনয় শুরু করেছিলেন। ধারাবাহিকটি জি বাংলাতে প্রচারিত হয় এবং ২০২০ সালের নভেম্বর মাসে এটি ৮০০ টি পর্ব সম্পন্ন করে। তিনি টেলিভিশন অভিনেতা সুবান রায়কে বিয়ে করেছেন।
ইউসুফা মুকোকো

ইউসুফা মুকোকো (, ; জন্ম: ২০ নভেম্বর ২০০৪) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বরুসিয়া ডর্টমুন্ড এবং জার্মানি অনূর্ধ্ব-২১ দলের হয়ে একজন আক্রমভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় হিসেবে খেলে থাকেন।
২০১৪–১৫ মৌসুমে, জার্মান ফুটবল ক্লাব জাংকট পাওলির যুব পর্যায়ের হয়ে খেলার মাধ্যমে মুকোকো ফুটবল জগতে প্রবেশ করেছেন এবং পরবর্তীকালে বরুসিয়া ডর্টমুন্ডের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০২০–২১ মৌসুমে, জার্মান ক্লাব বরুসিয়া ডর্টমুন্ডের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।
২০১৭ সালে, মুকোকো জার্মানি অনূর্ধ্ব-১৬ দলের হয়ে জার্মানির বয়সভিত্তিক পর্যায়ে অভিষেক করেছিলেন।
ইউসুফা মুকোকো ২০০৪ সালের ২০শে নভেম্বর তারিখে ক্যামেরুনের ইয়াওনডের এক মুসলিম পরিবারে জন্মগ্রহণ করেছেন এবং সেখানেই তার শৈশব অতিবাহিত করেছেন। ২০১৪ সালের গ্রীষ্মে তিনি তার বাবার (যিনি ১৯৯০-এর দশকে জার্মানির নাগরিকত্ব লাভ করেছিলেন) সাথে জার্মানিতে চলে আসেন। তার চার ভাই-বোন রয়েছে; তার বড় ভাই বোরেল মুকোকোও একজন ফুটবল খেলোয়াড়।
মুকোকো জার্মানি অনূর্ধ্ব-১৬, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৭ সালের ১১ই সেপ্টেম্বর তারিখে তিনি অস্ট্রিয়া অনূর্ধ্ব-১৬ দলের বিরুদ্ধে এক প্রীতি ম্যাচে জার্মানি অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। তিনি অভিষেকের মাত্র দুই দিন পর অস্ট্রিয়া অনূর্ধ্ব-১৬ দলের বিরুদ্ধে জার্মানির বয়সভিত্তিক দলের হয়ে প্রথমবারের মতো গোল করেছেন; উক্ত ম্যাচে তিনি দুইটি গোল করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন। তিনি ২০১৭ সালের ১৩ই সেপ্টেম্বর তারিখে এক প্রীতি ম্যাচে অস্ট্রিয়া অনূর্ধ্ব-১৬ দলের বিরুদ্ধে জার্মানির বয়সভিত্তিক দলের হয়ে প্রথমবারের মতো গোল করেছেন।
জিজ্ঞাসা সিংহ

জিজ্ঞাসা সিংহ একজন ভারতীয় টেলিভিশন অভিনেত্রী, যিনি ঠাপকি পিয়ার কি ধারাবাহিকে থাপকি চতুর্বেদী/বানী এবিং শক্তি-অস্থিভা কে এহসাস কি -তে হীর সিংহ চরিত্রে অভিনয় করার জন্য পরিচিত।
সিংহের জন্ম ভারতের জয়পুরে। তিনি দিল্লি বিশ্ববিদ্যালয় থেকে সাংবাদিকতায় স্নাতকোত্তর ডিগ্রি অর্জন করেছেন।
সিংহ জি মারুধারা চ্যানেলে ছোরি তেরে গাঁও বড়া প্যারা ধারাবাহিকে মনীশ গোপলানির বিপরীতে আলিয়া হিসাবে আত্মপ্রকাশ করেন।
শামিলা আসলাম

শামিলা আসলাম ( ) হলেন একজন পাকিস্তানি রাজনীতিবিদ যিনি ২০০৮ সালের মে থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।
শামিলা আসলাম পাকিস্তানের পাঞ্জাব প্রদেশের মুলতানে জন্মগ্রহণ করেছিলেন।<ref name="pap/2013"></ref>
তিনি বাহাউদ্দিন জাকারিয়া বিশ্ববিদ্যালয় ১৯৮৫ সালে স্নাতক (বিএ) ডিগ্রি এবং ১৯৮৯ সালে ইসলামিক স্টাডিজ বিষয়ে স্নাতকোত্তর (এমএ) ডিগ্রি অর্জন করেছিলেন। 
তিনি ২০০৮ সালের পাকিস্তানের সাধারণ নির্বাচনে সংরক্ষিত নারী আসনে পাকিস্তান মুসলিম লীগ (এন) (পিএমএল-এন) এর প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন।<ref name="pap/2008"></ref>
২০১৩ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পিএমএল-এনের প্রার্থী হিসাবে তিনি পাঞ্জাব প্রাদেশিক পরিষদে পুনর্নির্বাচিত হয়েছিলেন।